
  
DR.30.9.2013 13  

 
Timbalan Menteri di Jabatan Perdana Menteri [Dato' Razali bin Ibrahim]: Tuan 

Yang di-Pertua, Vestigo Petroleum Sdn. Bhd. adalah anak syarikat milik penuh Petronas 
Carigali Sdn. Bhd. Vestigo ditubuhkan untuk meningkatkan daya saing Petronas dalam 
bidang cari gali minyak dan gas bagi medan kecil dan telah matang dengan izin, marginal 
field and mature field di dalam dan juga di luar negara. 

Oleh sebab fokus yang berbeza berbanding dengan PCSB, Vestigo berperanan 
untuk membina penguasaan kemahiran teknikal dan khusus dengan cara pemikiran 
ataupun mindset yang berlainan berbanding dengan cara pengendalian medan minyak dan 
gas sedia ada yang diamalkan oleh Petronas Carigali Sdn. Bhd. Justeru, diharapkan 
penubuhan Vestigo adalah untuk bersaing dengan syarikat-syarikat antarabangsa yang 
mempunyai fokus yang sama dan bukan untuk bersaing dengan syarikat-syarikat tempatan. 
Malahan kewujudan Vestigo ini dapat meningkatkan daya saing syarikat-syarikat tempatan 
dalam mengendalikan bidang medan kecil dan yang telah matang seterusnya menguasai 
industri-industri yang berkaitan dengannya satu hari nanti. Sekian. 

Datuk Seri Reezal Merican [Kepala Batas]: Terima kasih Tuan Yang di-Pertua 

dan terima kasih juga kepada jawapan Yang Berhormat Timbalan Menteri. Soalan 
tambahan saya ialah berkait rapat dengan apa yang telah diumumkan oleh pihak kerajaan 
dan saya hendak mengucapkan terima kasih kepada Yang Amat Berhormat Perdana 
Menteri dalam mengemukakan agenda pemerkasaan ekonomi bumiputera baru-baru ini 
yang telah meletakkan beberapa GLC yang menjadi tiang seri bilamana diletakkan KPI-KPI 
kepada GLCs dan salah satu syarikat tersebut tentulah Petronas. Marginal field ini juga 
adalah merupakan salah satu bidang ataupun sektor yang boleh dianggap strategik untuk 
penyertaan usahawan-usahawan dan juga syarikat-syarikat bumiputera. 

Soalan saya ialah baru-baru ini, Vestigo telah melantik CEOnya yang datang 
daripada bukan kalangan anak tempatan, bukan dalam kalangan bumiputera malahan 
daripada orang luar. Melihat kepada agenda yang hendak diketengahkan oleh pihak 
kerajaan, apakah tindakan melantik CEO dari luar sedangkan Petronas Carigali saya 
difahamkan mempunyai hampir 130 general manager dan juga senior general manager 
yang berkeupayaan, yang mempunyai pendedahan dan yang telah mempunyai banyak 
pengalaman. Malahan syarikat induk Petronas juga dikendalikan oleh anak tempatan. 
Apakah pelantikan CEO dari luar negara ini pada satu bidang yang sebenarnya banyak 
diceburi oleh syarikat tempatan boleh dianggap sebagai counter productive kepada agenda 
hendak memperkasakan ekonomi bumiputera? Ini sedangkan ramai talent tempatan sama 
ada bumiputera ataupun bukan bumiputera masih banyak yang mampu diguna dan 
malahan anak-anak tempatan seperti Tan Sri Hassan Merican merupakan orang yang 
diberikan pengiktirafan oleh pihak antarabangsa dalam bidang pencari galian.   

Jadi saya fikir, apakah tindakan melantik CEO ini tidak dilihat sebagai satu 
tindakan yang counter productive. Saya mohon pencerahan. Terima kasih. 

Dato' Razali bin Ibrahim: Terima kasih Ahli Yang Berhormat. Untuk pengetahuan 

Dewan, Vestigo ini baru ditubuhkan pada April 2013 dan satu perkara yang pada saya 
dengan izin, uncharted territory. Pertamanya untuk mengatakan bahawa ada banyak 
syarikat mampu menjalankan aktiviti yang sedang dirangka ini agak kurang bertepatan. Ia 
ada niche. Ia bukan melihat kepada big field yang selama ini digunakan oleh banyak 
syarikat yang beroperasi tetapi marginal field ini ia melibatkan kos yang tinggi, ia melibatkan 
kepakaran yang berbeza dan ia melibatkan pemikiran yang berbeza. Antara syarikat yang 
terlibat dalam aktiviti ini adalah Petrofac. 

Di Malaysia tidak ada syarikat lain yang mempunyai kepakaran tersebut atau boleh 
saya katakan yang similar, yang sama dengan Vestigo. Ini satu perkara yang baru. Saya 
setuju dengan Yang Berhormat kenapa tidak diberi kepakaran kepada anak tempatan. 
Bukan sahaja 100 lebih pegawai yang ada dalam syarikat-syarikat Petronas. Kita ada 
46,000 sebenarnya kakitangan Petronas. Malangnya, untuk kita menceburi satu bidang 
baru ini, kita perlukan satu kepakaran Keith Collins yang akan mula bertugas sebagai CEO 
esok yang telah pun diumumkan oleh Pengerusi Vestigo, Dato’ Mohammad Anwar Taib 
baru-baru ini, diharap dapat membantu Vestigo untuk beroperasi dalam bidang yang baru 
ini. 



Timbalan Menteri di Jabatan Perdana Menteri [Dato' Razali bin Ibrahim]: Tuan. Yang di-Pertua, Vestigo Petroleum Sdn. Bhd. adalah anak syarikat milik penuh Petronas Carigali Sdn. Bhd. Vestigo ditubuhkan untuk meningkatkan daya saing Petronas dalam bidang cari gali minyak dan gas bagi medan kecil dan telah matang dengan izin, marginal field and mature field di dalam dan juga di luar negara. Oleh sebab fokus yang berbeza berbanding dengan PCSB, Vestigo berperanan untuk membina penguasaan kemahiran teknikal dan khusus dengan cara pemikiran ataupun mindset yang berlainan berbanding dengan cara pengendalian medan minyak dan gas sedia ada yang diamalkan oleh Petronas Carigali Sdn. Bhd. Justeru, diharapkan penubuhan Vestigo adalah untuk bersaing dengan syarikat-syarikat antarabangsa yang mempunyai fokus yang sama dan bukan untuk bersaing dengan syarikat-syarikat tempatan. Malahan kewujudan Vestigo ini dapat meningkatkan daya saing syarikat-syarikat tempatan dalam mengendalikan bidang medan kecil dan yang telah matang seterusnya menguasai industri-industri yang berkaitan dengannya satu hari nanti. Sekian. Datuk Seri Reezal Merican [Kepala Batas]: Terima kasih Tuan Yang di-Pertua. dan terima kasih juga kepada jawapan Yang Berhormat Timbalan Menteri. Soalan tambahan saya ialah berkait rapat dengan apa yang telah diumumkan oleh pihak kerajaan dan saya hendak mengucapkan terima kasih kepada Yang Amat Berhormat Perdana Menteri dalam mengemukakan agenda pemerkasaan ekonomi bumiputera baru-baru ini yang telah meletakkan beberapa GLC yang menjadi tiang seri bilamana diletakkan KPI-KPI kepada GLCs dan salah satu syarikat tersebut tentulah Petronas. Marginal field ini juga adalah merupakan salah satu bidang ataupun sektor yang boleh dianggap strategik untuk penyertaan usahawan-usahawan dan juga syarikat-syarikat bumiputera. Soalan saya ialah baru-baru ini, Vestigo telah melantik CEOnya yang datang daripada bukan kalangan anak tempatan, bukan dalam kalangan bumiputera malahan daripada orang luar. Melihat kepada agenda yang hendak diketengahkan oleh pihak kerajaan, apakah tindakan melantik CEO dari luar sedangkan Petronas Carigali saya difahamkan mempunyai hampir 130 general manager dan juga senior general manager yang berkeupayaan, yang mempunyai pendedahan dan yang telah mempunyai banyak pengalaman. Malahan syarikat induk Petronas juga dikendalikan oleh anak tempatan. Apakah pelantikan CEO dari luar negara ini pada satu bidang yang sebenarnya banyak diceburi oleh syarikat tempatan boleh dianggap sebagai counter productive kepada agenda hendak memperkasakan ekonomi bumiputera? Ini sedangkan ramai talent tempatan sama ada bumiputera ataupun bukan bumiputera masih banyak yang mampu diguna dan malahan anak-anak tempatan seperti Tan Sri Hassan Merican merupakan orang yang diberikan pengiktirafan oleh pihak antarabangsa dalam bidang pencari galian. Jadi saya fikir, apakah tindakan melantik CEO ini tidak dilihat sebagai satu tindakan yang counter productive. Saya mohon pencerahan. Terima kasih. Dato' Razali bin Ibrahim: Terima kasih Ahli Yang Berhormat. Untuk pengetahuan. Dewan, Vestigo ini baru ditubuhkan pada April 2013 dan satu perkara yang pada saya dengan izin, uncharted territory. Pertamanya untuk mengatakan bahawa ada banyak syarikat mampu menjalankan aktiviti yang sedang dirangka ini agak kurang bertepatan. Ia ada niche. Ia bukan melihat kepada big field yang selama ini digunakan oleh banyak syarikat yang beroperasi tetapi marginal field ini ia melibatkan kos yang tinggi, ia melibatkan kepakaran yang berbeza dan ia melibatkan pemikiran yang berbeza. Antara syarikat yang terlibat dalam aktiviti ini adalah Petrofac. Di Malaysia tidak ada syarikat lain yang mempunyai kepakaran tersebut atau boleh saya katakan yang similar, yang sama dengan Vestigo. Ini satu perkara yang baru. Saya setuju dengan Yang Berhormat kenapa tidak diberi kepakaran kepada anak tempatan. Bukan sahaja 100 lebih pegawai yang ada dalam syarikat-syarikat Petronas. Kita ada 46,000 sebenarnya kakitangan Petronas. Malangnya, untuk kita menceburi satu bidang baru ini, kita perlukan satu kepakaran Keith Collins yang akan mula bertugas sebagai CEO esok yang telah pun diumumkan oleh Pengerusi Vestigo, Dato' Mohammad Anwar Taib baru-baru ini, diharap dapat membantu Vestigo untuk beroperasi dalam bidang yang baru ini.